Kirsi Paltto

Kirsi Máret Paltto (s. 1974 Fierranjohka, Finnmark) on Norjan Kaarasjoella asuva saamelainen kääntäjä, opettaja, kirjailija ja yrittäjä (ABC-Company E-skuvla AS).

Paltto on valmistunut Tromssan yliopistosta filosofian kandidaatiksi. Hänen esikoiskirjansa oli pohjoissaamenkielinen Gos don leat, Elle? (2019).

Kirsi Paltto sai saamelaisen Gollegiella-kielipalkinnon vuonna 2016 yhdessä puolisonsa Jan Skoglund Palton (s. 1961) sekä siskosten Ingá-Márja ja Máret Steinfjellsin kanssa. Paltot palkittiin pitkään jatkuneesta työstään pohjoissaamen, eteläsaamen ja luulajansaamen edistämiseksi, sillä he ovat vuosien ajan merkittävästi osallistuneet kielenopetusmenetelmien ja -välineiden kehittämiseen sekä kieliä äidinkielenään puhuville että niitä alusta asti opetteleville lapsille, nuorille ja aikuisille.

Paltto on osallistunut myös mielenilmauksiin saamelaisalueella, esimerkiksi vuonna 2017 kaavailtua vedenpullotuslaitoksen perustamista vastaan.

Lähteet

Saamelaiskirjailijat
Norjalaiset kirjailijat
Norjalaiset opettajat
Saamelaiset kielenkääntäjät
Vuonna 1974 syntyneet
Elävät henkilöt
Saamelaiset opettajat